ওয়েব ডেস্ক: সাত সকালেই সিবিআই দফতরে নিজে থেকে হাজির তৃণমূলের অন্যতম সাধারণ সম্পাদক শঙ্কুদেব পণ্ডা!
গত কয়েকদিন ধরেই সিবিআই-এর পক্ষ থেকে প্রায় হন্যে হয়ে শঙ্কুদেবকে সিজিও কমপ্লেক্সে আনার জন্য তত্‍পরতা চলছিল।
গত শুক্রবার সকাল ১১ টার মধ্যে সল্টলেকের সিজিও কমপ্লেক্সে সিবিআই-এর দফতরে হাজিরা দেওয়ার জন্য বলা হয়েছিল শঙ্কুদেব পণ্ডাকে। তার দু'দিন আগে থেকে তাঁকে বারবার ফোন করা হয়েছিল তাঁকে। কিন্তু তৃণমূল ছাত্র পরিষদের প্রাক্তন সভাপতি সেই ফোন ধরেননি পর্যন্ত। যানওনি।
বিরক্ত হচ্ছিল সিবিআই। আজই অর্থাত্‍ বুধবার তাঁকে কড়া ভাষায় নোটিশ পাঠানোর কথা ভেবেছিলেন সিবিআই কর্তারা। কিন্তু সিবিআই কড়া ভাষায় নোটিশ পাঠানোর আগেই শুক্রবার সাত সকালে নিজেই সিবিআই-এর দফতরে হাজির শঙ্কুদেব পণ্ডা। আজ তাঁকে সারদা কাণ্ডের জন্য জেরা করবেন সিবিআই কর্তারা।